_:n4aee4a665b5b4b47830b161f2979b13exb0
<http://schema.org/articleBody>
"د افغانستان کرکټ بورډ عمومي رييس فرهان يوسفزي نن په کرکټ بورډ کې د افغانستان د ښځينه کرکټ لوبغاړو سره ليدلي دي او د هغوى شجاعت يې ستايلى دى.\n\nفرهان يوسفزي په ټويټر کې يو عکس خپور کړى دى، چې پکې ليدل کېږي چې نوموړي د افغانستان ښځينه لوبغاړو سره ناسته ترسره کړې ده.\n\nنوموړي له دې عکس سره ليکلي دي: ((نن مې د ښځينه لوبډلې له غړو سره وليدل، هغوى ته مې د افغاني او اسلامي ارزښتونو د مراعات توصيه وکړه.))\n\nهغه همدا راز زياتوي: ((له هغوى مې وغوښتل چې د خپلو مهارتونو لوړولو لپاره لا ډېر کوښښ وکړي. ستونزې مې يې واورېدې، د دوى شجاعت مې وستايه.))\n\nفرهان يوسفزى همدا راز وايي: ((زه ژمن يم چې د ښځينه ټيم پرمختګ لپاره ټولې اړوندې اسانتياوې رامنځته کړم.))\n\n\nنن مې د ښځینه لوبډلې له غړو سره ولیدل،هغوی ته مې د افغاني او اسلامي ارزښتونو د مراعات توصیه وکړه.له هغوی مې وغوښتل چې د خپلو مهارتونو لوړولو لپاره لا ډیر کوښښ وکړي.ستونزي مې یې واوریدې،د دوی شجاعت مې وستایه.زه ژمن یم چې د ښځینه ټیم پرمختګ لپاره ټولې اړوندې اسانتیاوې رامنځته کړم&#x1f1e6;&#x1f1eb; pic.twitter.com/Ey5eynEi2Q\n— Farhan_Yusefzai (@Farhan_YusEfzai) November 30, 2020\n\n\nد يادولو وړ ده چې د کرکټ بورډ عمومي رييس فرهان يوسفزي له څه وخت راهيسې هڅه پيل کړې ده، چې د افغانستان د ښځو کرکټ لوبډله جوړه کړي.\n\nنوموړي په خپلو مرکو کې هم څو څو وار د دې يادونه کړې ده. څه وخت مخکې د کابل کرکټ بورډ کې د ښځو لوبډلو خپلمنځي لوبې هم ترسره شوې او د کرکټ بورډ په وېنا، چې دوى ٢٦ غوره ښځينه لوبغاړو ته قراردادونه هم ورکړي دي.\n\nخپلواک وېبپاڼې ته د کرکټ بورډ يوې سرچينې دا هم ويلي دي، چې د افغانستان د ښځو لوبډله ښايي په راتلونکې نږدې کې کوم اسلامي هېواد ته سفر هم وکړي او هلته د ياد هېواد له ښځينه لوبډلې سره به لوبې هم ترسره کړي.\n\nخو بل لوري ته ډېرى خلکو د فرهان يوسفزي له دې کړنې سره مخالفت هم ښکاره کړى دى، چې په دې لړ کې د افغانستان کرکټ بورډ تخنيکي سلاکار تاج ملک عالم هم د فېسبوک په يو پوسټ کې ويلي و، چې کرکټ بورډ دې زموږ اسلامي او افغاني ارزښتونو ته درناوى وکړي."
<https://khpalwaak.com/archives/22919>